Imamo 551 zaraženog, 37 ljudi se oporavilo, a troje preminulo

Imamo sveukupno 551 zaraženog, to je 56 novih od jučer. Oporavljeno je 37 ljudi, rekao je ministar Vili Beroš na početku današnje presice Stožera civilne zaštite...

<p>Stožer Civilne zaštite objavljuje nove podatke o korona virusu u Hrvatskoj u 9 sati.</p><p><strong>POGLEDAJTE VIDEO:</strong></p><p>Ministar Vili Beroš javlja kako imamo tri preminula bolesnika od korona virusa.</p><p>- Zadnja žrtva korone je žena, onkološki bolesnik. Suosjećamo s obiteljima. Imamo sveukupno 551 zaraženog, to je 56 novih od jučer. Oporavljeno je 37 ljudi i nadajmo se da će najveći broj od naših 551 bolesnika pokazati znakove poboljšanja - kaže Beroš.</p><p>- Naš rast je linearan što ukazuje na to da se građani pridržavaju uputa. Prva odluka se odnosi na dopuštenje rada određenih specijaliziranih trgovina u sastavu tržnica kako bi se povećala kapacitet opskrbe hrvatskih građana i pomoglo hrvatskij poljopivredi. To su dućani koji prodaju hranu, higijenske artikle, poljoprivredne trgovine i dućani koji prodaju hranu za životinje - obratio se i ministar Božinović.</p><p>- Izuzeće su i rad prodavaonica u kojima se prodaje građevinski materijal za područje grada Zagreba i Krapinsko-zagorske županije, zbog prodaje materijala koji je potreban za saniranje zbog šteta od potresa - dodao je Božinović.</p><p>Obratio se i šef Crvenog križa koji je upozorio sve da ne otvaraju vrata volnterima-prevarantima:</p><p>- Ne otvarajte vrata onima koji od vas traže novac. Naši volonterui ne traže novac. Molim sve one koje su volonteri tražili novac neka to dojave našoj policiji.</p><p>- Osam ljudi je na respiratoru. Supruga umrlog pacijenta je među lakše do srednje teškim bolesnicima - rekla je Alemka Markotić.</p><p>- Najvažnije je da su detaljne i jasne upute išle na teren. Djevojčica je imala upalu slijepog crijeva i urednog je oporavka. Moram pohvaliti ponašanje njene majke koja je u samoizolaciji i koja je nazvala te susjedu koji je doveo djevojčicu. Najvažnije je da je djevojčica dobro, a ostalo ću istražiti. Svi moramo biti svjesni svoje odgovornosti i svoje uloge - prokomentirao je Beroš slučaj djevojčice primljene u Klaićevu jučer.</p><p>- Svi zdravstveni radnici prije stupanja na svoja radna mjesta mjerit će temperaturu. Što se tiče staračkih domova dali smo jasne upute kako i što. Mislim da se priprema i određeni update uputa za staračke domove. Mi ćemo određene mjere higijene i distanciranja i zabrane pojačati i danas objaviti o čemu se radi - odgovorili su na upit o staračkim domovima.</p>